Elif Şafak

**Elif Šafak** (; 25. oktobar 1971, Strasbourg, Francuska) je turska književnica, autor je više romana na engleskom i turskom jeziku.

## Biografija
Elif Šafak je rođena u Strasbourgu 1971. godine s imenom Elif Bilgin. Njeni roditelji su filozof Nuri Bilgin i diplomata Şafak Atayman. Svoje rane godine je provela u Madridu (Španija) i u Ammanu (Jordan), kada su se njezini roditelji rastali, Elif je se vratila u Ankaru gdje je odrasla uz majku i baku s majčine strane.

Diplomirala je na Tehničkom univerzitetu Bliskog istoka u Ankari, magistrirala je na temi «Gender and Women's Studies» sa raspravom pod naslovom *Dekonstrukcija ženstvenosti u cikličkom razumijevanju derviške heterodoksije u islamu* a potom je doktorirala na Odsjeku za političke znanosti istog sveučilišta sa temom *Analiza turske suvremenosti kroz govore o muškosti*. Svoj prvi književni rad je priča *Kem Gözlere Anadolu*, objavljena 1994. dok je 1997. godine objavila svoj prvi roman, *Pinhan*, napisan 1995. kada je imala 24 godine. Djelo je zadivilo kritičare svojim izvanrednim poznavanjem mistike, hermeneutike i osmanskog jezika. Svoj drugi roman je objavila 2002. sa naslovom *Bit Palas*, u prijevodu Zgrada za buhe, knjiga je postala bestseler u Turskoj, dok ju je također strana kritika cijenila.
Nastavila je studije u institutu Mount Holyoke Women's College u gradiću South Hadley (MA, SAD), gdje je počela prvi svoj roman na engleskom (*The Saint of Incipient Insanities*). Objavila je ga 2004. godine i nastavila je svoj akademski rad (Univerzitet u Michiganu, Univerzitet u Arizoni). Nakon toga, vratila je se u Istanbul, gdje je radila na privatnim univerzitetima (Univerzitet Bahçeşehir, Univerzitet Bilgi). 2006. je tiskan roman *Istanbulsko kopile* (), objavljen na engleskom, njezin međunarodno najpriznatiji roman. U Turskoj je prema članku 301. turskog zakona podignuta optužba protiv Elif zbog «vrijeđanja Turkstva» u navedenom romanu, mada je u septembru 2006. optužba pala. Prema tome, Elif je nastojala u svojoj dugoj borbi za ideale ljudskih prava, među kojima se ističu prava žene, i postala jedan od ključnih intelektualaca novog feminizma, što je naravno i nastavilo njezin sukob sa principima konzervativne vlade Recepa Erdoğana i njegovog AKPa.
Şafak je se udala turskom novinaru Eyüp Can Sağlıku, bivšom uredniku dnevnika *Radikal*. S njime ima dvoje djece. 2010. je objavila možda njezino najsavršije prozno djelo, roman sa engleskim naslovom *The Forty Rules of Love* ili sa turskim naslovom *Aşk*.
Nakon rođenja kćeri 2006. patila je od postporođajne depresije više od deset mjeseci, nakon čega je razvila tematiku tog svog osobnog iskustva u knjizi koja kombinira žanrove fikcije i dokumentarne ispovijesti, *Black Milk* (2011). U oktobru 2007. je sudjelovala u osnivanju Europskog vijeća za vanjske odnose (*European Council on Foreign Relations*, ECFR), ustanova za koju je izložila zajedno sa novinarom Johnom Peetom iz lista *[[The Economist]]* nekoliko izvještaja o političkom stanju na turskoj sceni. 2012. je odlikovana naslovom Viteza (*Chevalier*) u francuskom redu *Ordre des Arts et des Lettres*. Postala je počasni član St. Anne's Collegea, jedna od konstitutivnih ustanova Oxfordskog univerziteta, i Kraljevskog Književnog Društva (*Royal Society of Literature* – RSL).  
2017. je priznala u razgovoru sa novinama *Hürriyet* svoju biseksualnost. Roman *10 Minutes 38 Seconds in this Strange World* (2019) je bio kandidat za nagradu Booker kao najbolji roman godine. Godine 2021. je objavila roman *The island of missing trees*, ljubavna priča u čarobnoj atmosferi na otoku za vrijeme tursko–grčkog sukoba na Kipru.

## Djela
*  (Ankara, Evrensel 1994, ) – pripovjetke
*  (Istanbul, Metis 1997 ) – roman
*  (Istanbul, Metis 1999, ) – roman
*  (Istanbul, Metis 2000, ) – roman
*  (Istanbul, Metis 2002, ) – roman
*  (New York, Farrar, Straus and Giroux 2004, ) – roman = 
*  (Istanbul, Metis 2004, ) – kolektivni roman (autori : Mungan, Ulay, Elif Šafak, Oker, Kür)
*  (Istanbul, Metis 2005, ) – esej
*  (New York/London, Viking 2006, ) – roman = 
*  (Istanbul, Doğan 2007, ) – autobiografija
*  (New York/London, Viking 2010, ) – roman = 
*  (Istanbul, Doğan 2010, ) – knjiga citata i odlomaka
*  (Istanbul, Doğan 2010, ) – zbirka novinskih članaka
*  (New York, Viking 2011., ) – dokumentarna fikcija
*  (New York/London, Viking 2012, ) – roman = 
*  (Istanbul, Doğan 2012, ) – zbirka novinskih članaka
*  (Istanbul, Doğan 2013, ) – roman = 
*  (New York/London, Viking 2014, ) – roman
*  (Istanbul, Doğan 2014, ) – knjiga za djecu
*  (New York/London, Viking 2016, ) – roman = 
*  (New York/London, Viking 2019, ) – roman = 
*  (London, Penguin Books/Viking 2021, ) – roman

## Napomene

## Reference

## Literatura

## Vanjske veze
* Zvanična internet stranica autorice (tur./eng.)
*  Elif Şafak: The Politics of Fiction  (TED Talk 19'30*)
*  [https://www.npr.org/templates/story/story.php?storyId=7217653&t=1622405467637 Elif Şafak: Writing Under a Watchful Eye] (audio intervju 31')
*  [https://www.ted.com/talks/elif_shafak_the_revolutionary_power_of_diverse_thought Elif Şafak: The revolutionary power of diverse thought] ([[TED Talks|TED Talk]] 21'49*)
*  Elif Şafak: If trees could speak (TED Talk 3'49'')
*  Elif Şafak: Motherhood is sacred in Turkey (theguardian.com)